मंगल ग्रह
ओलम्पस मोन्स (ओलम्पस पर्वत), एक २७ कि॰मी॰ का ढाल ज्वालामुखी है जो सौरमंडल में सबसे बड़ा ज्ञात पर्वत है। यह विशाल उच्चभूमि क्षेत्र थर्सिस () में एक विलुप्त ज्वालामुखी है, जो अन्य कई बड़े जवालामुखीयों को शामिल करता है। ओलम्पस मोन्स, ८.८ कि॰मी॰ ऊँचे माउंट एवरेस्ट से तीन गुना से भी ज्यादा उंचा है।
तीबेस्ती पहाड़ियाँ
तीबेस्ती पहाड़ (), जिन्हें अरबी में जबाल तीबेस्ती () कहते हैं, उत्तर अफ़्रीका में चाड देश के उत्तरी भाग में और कम हद तक लीबिया के दक्षिणी भाग में स्थित एक पर्वतमाला है। तीबेस्ती पहाड़ियाँ सहारा रेगिस्तान के मध्य भाग में पड़ती हैं और इनका सबसे ऊँचा शिखर, ३४४५ मीटर ऊँचा एमी कुस्सी पहाड़, सहारा मरुभुमि का सबसे ऊँचा बिन्दु भी है।